
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL VALSTYBĖS PAGALBOS TEIKIMO UŽ ŠALUTINIŲ GYVŪNINIŲ PRODUKTŲ, NESKIRTŲ VARTOTI ŽMONĖMS, ŠALINIMĄ IR NAIKINIMĄ TAISYKLIŲ PATVIRTINIMO 

2007 m. balandžio 13 d. Nr. 3D-162
Vilnius


Vadovaudamasis Lietuvos Respublikos žemės ūkio, maisto ūkio ir kaimo plėtros įstatymo  7 straipsnio 2 dalies 6 punktu ir 8 straipsnio 4 dalimi bei įgyvendindamas 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo, su visais pakeitimais,  2009 m. spalio 21 d. Europos Parlamento ir Tarybos reglamentą (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas reglamentas (EB) Nr. 1774/2002 (Šalutinių gyvūninių produktų reglamentas), su visais pakeitimais,
t v i r t i n u Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisykles (pridedama). 



ŽEMĖS ŪKIO MINISTRĖ	KAZIMIRA DANUTĖ PRUNSKIENĖ


SUDERINTA	Lietuvos Respublikos	finansų ministerijos	2007 m. kovo 28 d. raštu	Nr. ((1.16-0203)-5K-0709608))	SUDERINTA	Valstybinės maisto ir	veterinarijos tarnybos	2007 m. balandžio 13 d. raštu	Nr. B6-(1.19)-534	SUDERINTA	Lietuvos Respublikos	konkurencijos tarybos	2007 m. kovo 28 d. raštu	Nr. (9.8-10)-6V-285




PATVIRTINTA
Lietuvos Respublikos žemės ūkio ministro 
2007 m. balandžio 13 d. įsakymu Nr. 3D-162
(Lietuvos Respublikos žemės ūkio ministro 
2024 m. gegužės 28 d. įsakymo Nr. 3D-428
redakcija)


VALSTYBĖS PAGALBOS TEIKIMO UŽ ŠALUTINIŲ GYVŪNINIŲ PRODUKTŲ, NESKIRTŲ VARTOTI ŽMONĖMS, ŠALINIMĄ IR NAIKINIMĄ TAISYKLĖS


 SKYRIUS


. Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklės (toliau – taisyklės) parengtos įgyvendinant 2009 m. spalio 21 d. Europos Parlamento ir Tarybos reglamentą (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas reglamentas (EB) Nr. 1774/2002 (Šalutinių gyvūninių produktų reglamentas), su visais pakeitimais (toliau – ŠGP reglamentas), 2001 m. gegužės 22 d. Europos Parlamento ir Tarybos reglamentą (EB) 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, su visais pakeitimais, vadovaujantis 2022 m. gruodžio 14 d. Europos Komisijos reglamento (ES) Nr. 2022/2472, kuriuo skelbiama, kad tam tikrų kategorijų pagalba žemės bei miškų ūkio sektoriuose ir kaimo vietovėse yra suderinama su vidaus rinka pagal Sutarties dėl Europos Sąjungos veikimo 107 ir 108 straipsnius (toliau – Reglamentas (ES) Nr. 2022/2472), III skyriaus 27 straipsnio ir I skyriaus nuostatomis ir atsižvelgiant į Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrąsias administravimo taisykles, patvirtintas Lietuvos Respublikos žemės ūkio ministro 2010 m. lapkričio 8 d. įsakymu Nr. 3D-979 „Dėl Valstybės pagalbos žemės ūkiui, maisto ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių bendrųjų administravimo taisyklių patvirtinimo“ (toliau – Bendrosios administravimo taisyklės). 
. Šios taisyklės nustato valstybės pagalbos už 1 ir 2 kategorijų šalutinių gyvūninių produktų, nurodytų taisyklių 1 priede, neskirtų vartoti žmonėms, šalinimą ir naikinimą (toliau – pagalba) skyrimo iš valstybės biudžeto lėšų sąlygas ir tvarką.
. Šiose taisyklėse vartojamos sąvokos:
. ataskaitinis mėnuo – praėjęs mėnuo, už kurį atsiskaito ŠGP tvarkytojas taisyklių 16 punkte nustatyta tvarka;
. šalutiniai gyvūniniai produktai (toliau – ŠGP) – nužudyti ar nugaišę gyvūnai arba jų kūno dalys, maistui skirti, bet pagal paskirtį nenaudojami gyvūniniai produktai, taip pat kiaušialąstės, embrionai ir sperma;
. šalutinių gyvūninių produktų turėtojas (toliau – ŠGP turėtojas) – pirmine žemės ūkio produktų gamyba besiverčiantis fizinis ar juridinis asmuo, kurio veikloje atsiranda šalutinių gyvūninių produktų; žemės ūkio krypties mokslo ar mokymo įstaiga, turinti nugaišintų bandomųjų gyvūnų; kompetentinga valstybės institucija, atsakinga už nugaišusių gyvūnų, kurių turėtojo nustatyti neįmanoma, ar rastų negyvų laukinių gyvūnų, įtariamų sirgus užkrečiamosiomis pavojingomis žmonėms ar gyvūnams ligomis, šalinimą ir naikinimą;
. šalutinių gyvūninių produktų tvarkymo įmonė (toliau – ŠGP tvarkytojas) – ŠGP turėtojo 1 ir 2 kategorijų ŠGP pašalinantis (surenkantis ir transportuojantis) ir 2 kategorijos ŠGP sunaikinantis (perdirbantis ir (arba) sudeginantis) bei 1 kategorijos ŠGP sunaikinimą užtikrinantis juridinis asmuo;
. Žemės ūkio ministerijos informacinė sistema (toliau – ŽŪMIS) – prie Lietuvos Respublikos žemės ūkio ministerijos valdymo srities priskirtų institucijų ir įstaigų teikiamų paslaugų informacinė sistema;
. kitos šiose taisyklėse vartojamos sąvokos apibrėžtos ŠGP reglamente ir Reglamente (ES) Nr. 2022/2472.

 SKYRIUS


. Pagalba teikiama už šių ŠGP pašalinimą (surinkimą bei transportavimą) ir sunaikinimą (perdirbimą ir (arba) sudeginimą):
. nugaišusių, nugaišintų ar nužudytų ūkinių gyvūnų, kurie nuosavybės ar patikėjimo teise priklauso fiziniams ar juridiniams asmenims, besiverčiantiems pirmine žemės ūkio produktų gamyba;
. žemės ūkio krypties mokslo ar mokymo įstaigų nugaišintų bandomųjų gyvūnų;
. valstybės institucijų surastų nugaišusių gyvūnų, kurių savininko nustatyti neįmanoma ir dėl kurių gali kilti pavojus žmonių ar gyvūnų sveikatai ir aplinkai;
. nugaišusių laukinių gyvūnų, įtariamų sirgus užkrečiamosiomis pavojingomis žmonėms ar gyvūnams ligomis.
. Pagalba negali būti teikiama, jei:
. ŠGP turėtojas gavo paramą iš kitų nacionalinių ir (ar) ES programų ir (ar) priemonių toms pačioms pagalbos skyrimo kriterijus atitinkančioms išlaidoms kompensuoti;
. Lietuvoje nėra vykdoma nuosekli užkrečiamųjų spongiforminių encefalopatijų stebėsenos programa, patvirtinta Valstybinės maisto veterinarijos tarnybos direktoriaus 2016 m. sausio 21 d.  įsakymu Nr. B1-39 „Dėl užkrečiamųjų spongiforminių encefalopatijų stebėsenos programos patvirtinimo“, kuria užtikrinama, kad visi kritę ūkiniai gyvūnai būtų saugiai pašalinti.
. Pagalba negali viršyti  taisyklių 1 priede nurodyto pagalbos intensyvumo ir didžiausiųjų pagalbos dydžių. Visi naudojami skaičiai yra bruto, t. y. neatskaičius mokesčių ar kitų rinkliavų.
. Taisyklių 1 priede nurodyti didžiausieji pagalbos už vienos tonos ŠGP šalinimą ir naikinimą dydžiai nustatomi atsižvelgiant į pagalbai skiriamas lėšas ir 1 ir 2 kategorijų ŠGP šalinimo ir naikinimo sąnaudų įvertinimą pagal šių taisyklių 8 priede pateiktą Sąnaudų, kurių pagrindu nustatomi valstybės pagalbos dydžiai už šalutinių gyvūninių produktų, neskirtų vartoti žmonėms, šalinimą ir naikinimą, apskaičiavimo tvarkos aprašą. 
. Pridėtinės vertės mokestis (toliau – PVM) nėra tinkama finansuoti išlaida.

 SKYRIUS


. ŠGP tvarkytojas gali taikyti priemoką už vienos tonos 1 ir 2 kategorijų (kiekvienai kategorijai atskirai) ŠGP pašalinimą ir sunaikinimą, jei ji suderinta šių taisyklių 13 punkte nurodyta tvarka.
. ŠGP tvarkytojo taikoma priemoka ir teikiama pagalbos suma už vienos tonos 1 ir 2 kategorijų (kiekvienai kategorijai atskirai) ŠGP pašalinimą ir sunaikinimą negali viršyti įmonės patiriamų sąnaudų atsižvelgiant į gaunamas pajamas iš 1 ir 2 kategorijų ŠGP šalinimo ir naikinimo veiklos (patirtų sąnaudų suma mažinama gautų pajamų suma). 
. ŠGP tvarkytojui nusprendus didinti priemokos dydį, jis valstybės įmonei Žemės ūkio duomenų centrui (toliau – Centras) turi pateikti el. paštu info@zudc.lt įmonės siūlomą taikyti priemoką už vienos tonos 1 ir 2 kategorijų (kiekvienos kategorijos atskirai) ŠGP šalinimo ir (ar) naikinimo (atskirai kiekvienai veiklai: šalinimo ir naikinimo)  ir šios priemokos pagrindimą (prieš tai buvusio metų ketvirčio patiriamas tiesiogines, netiesiogines ir bendrąsias sąnaudas ir gaunamas pajamas).
. Centras per 10 d. d. turi įvertinti, ar įmonės numatoma priemoka ir teikiama pagalbos suma neviršija įmonės patiriamų sąnaudų atsižvelgiant į gautas pajamas, už minėtą veiklą įvertindama prieš tai buvusio metų ketvirčio duomenis, ir ar neviršija taisyklių 1 priede nurodyto pagalbos intensyvumo. 
. Jeigu Centras nustato, kad numatoma priemoka ir teikiama pagalbos suma atitinka įmonės patirtas sąnaudas atsižvelgiant į gautas pajamas už vienos tonos 1 ir 2 kategorijų  ŠGP šalinimą ir naikinimą ir neviršija taisyklių 1 priede nurodyto pagalbos intensyvumo, jis raštu informuoja ŠGP tvarkytoją ir Agentūrą, jog įmonė gali pradėti taikyti priemoką ŠGP turėtojams, atitinkantiems taisyklių 16 punkto nuostatas.
. Jeigu Centras nustato, kad numatoma priemoka ir teikiama pagalbos suma viršija įmonės patirtas sąnaudas atsižvelgiant į gautas pajamas už vienos tonos 1 ir 2 kategorijų ŠGP šalinimą ir naikinimą ir taisyklių 1 priede nurodytą pagalbos intensyvumą, priemoka ŠGP turėtojams, gaunantiems pagalbą natūra ir atitinkantiems taisyklių 16 punkto nuostatas, negali būti taikoma. Tokiu atveju Centras informuoja el. paštu ir raštu ŠGP tvarkytoją ir Agentūrą, kad priemoka negali būti taikoma, nurodydamas sprendimo motyvus ir apskundimo tvarką.
. Patvirtinus taisyklių 1 priede nurodytus pagalbos dydžius ŠGP tvarkytojas privalo peržiūrėti taikomą priemoką ir per 1 mėnesį priemoką iš naujo suderinti el. paštu info@zudc.lt ir raštu su Centru. 

 SKYRIUS


. Pagalba natūra teikiama ŠGP turėtojams, kurie: 
. atitinka labai mažoms, mažoms ar vidutinėms įmonėms Reglamento (ES) Nr. 2022/2472 I priede nustatytus kriterijus; 
. nėra gavę pagalbos, kuri buvo suteikta pagalbos teikėjo Lietuvoje ir Europos Komisijos sprendimu (dėl individualios pagalbos arba pagalbos schemos) buvo pripažinta neteisėta ir nesuderinama su vidaus rinka, arba yra grąžinę visą jos sumą, įskaitant palūkanas, teisės aktuose nustatyta tvarka;
. dėl to paties ŠGP pašalinimo ir sunaikinimo pateikė užsakymą tik vienam ŠGP tvarkytojui ir pasinaudojo jo teikiamomis 1 ir (arba) 2 kategorijų ŠGP pašalinimo ir sunaikinimo paslaugomis. Jeigu ŠGP turėtojui ŠGP tvarkytojas per taisyklių 17.4 papunktyje nustatytą laiką  nesuteikia užsakytos ŠGP pašalinimo paslaugos, apie tai ŠGP turėtojas privalo informuoti Valstybinę maisto ir veterinarijos tarnybą (toliau – VMVT) telefonais: 1879 arba +370 655 70058, arba el. paštu info@vmvt.lt.  Informavęs VMVT, ŠGP turėtojas  dėl ŠGP pašalinimo gali kreiptis į kitą ŠGP tvarkytoją;
. vieną kartą per metus  ŠGP tvarkytojams, kurių paslaugomis naudojasi, pateikia savo (įmonės vadovo ar jo įgalioto asmens) pasirašytą Duomenų patvirtinimo deklaraciją valstybės pagalbai gauti už šalutinių gyvūninių produktų, neskirtų vartoti žmonėms, šalinimą ir naikinimą (toliau – deklaracija) (2 priedas). 

 SKYRIUS


. ŠGP tvarkytojas privalo:
. turėti išduotus veterinarinius patvirtinimus šalinti 1 ir 2 kategorijos bei naikinti 1 ir 2 kategorijos ŠGP Lietuvos Respublikos teritorijoje, jeigu ŠGP pašalina ir sunaikina pats ŠGP tvarkytojas, pagal Valstybinės veterinarinės kontrolės subjektų, išskyrus maisto tvarkymo subjektus, veterinarinio patvirtinimo ir įregistravimo tvarkos aprašo, patvirtinto Valstybinės maisto ir veterinarijos tarnybos direktoriaus 2005 m. kovo 1 d. įsakymu Nr. B1-146 „Dėl Valstybinės veterinarinės kontrolės subjektų, išskyrus maisto tvarkymo subjektus, veterinarinio patvirtinimo ir įregistravimo tvarkos aprašo patvirtinimo“, reikalavimus.  Tuo atveju, jei 1 kategorijos ŠGP naikinimo paslauga perkama iš kitos ŠGP naikinimo paslaugas teikiančios įmonės, reikia turėti ŠGP naikinimo paslaugų pirkimo sutartį su 1 kategorijos ŠGP naikinimo paslaugas teikiančia įmone ir kompetentingos institucijos šiai įmonei išduotą veterinarinį patvirtinimą vykdomai 1 kategorijos ŠGP naikinimo veiklai Lietuvos Respublikos teritorijoje ar kitose ES valstybėse, jei įmonė, iš kurios perkama paslauga, veikia ne Lietuvoje;
. pašalinti ŠGP iš visų ŠGP turėtojų, kurie pateikė užsakymą ŠGP tvarkytojui nepriklausomai nuo ŠGP turėtojo pranešto 1 ir 2 kategorijos ŠGP kiekio ir buvimo vietos;
. užtikrinti tokius pajėgumus, kurie leistų pašalinti ir sunaikinti ne mažesnį 1 ir 2 kategorijos ŠGP kiekį per metus, negu per praėjusių trejų kalendorinių metų laikotarpį pašalinto ir sunaikinto 1 ir 2 kategorijos ŠGP kiekio Lietuvos Respublikoje metinis vidurkis. Šis vidurkis kasmet skelbiamas Nacionalinės mokėjimo agentūros prie Žemės ūkio ministerijos (toliau – Agentūra) svetainėje adresu www.nma.lt;
. vadovaudamasis ŠGP reglamento 4 straipsnio 4 dalies a punktu, gavęs ŠGP turėtojo pranešimą, nedelsdamas,  bet ne vėliau kaip per 48 val. nuo pranešimo gavimo dienos, išskyrus sekmadienius ir šventines dienas, kurios pradedamos skaičiuoti nuo  kitos dienos, surinkti šių taisyklių 1  priede nurodytus ŠGP iš besikreipiančių ŠGP turėtojų Lietuvos Respublikos teritorijoje;
. pildyti Šalutinių gyvūninių produktų turėtojų pranešimų dėl gyvūnų gaišenų pašalinimo užsakymų registracijos žurnalą (3 priedas), kuriame būtų registruojami visi pateikę užsakymus ŠGP turėtojai, arba žurnale nurodytą  informaciją įrašyti kitomis ŠGP tvarkytojo turimomis priemonėmis;
. ne vėliau kaip per 7 kalendorines dienas nuo Gaišenų važtaraščio, kurio forma patvirtinta Valstybinės maisto ir veterinarijos tarnybos direktoriaus 2005 m. spalio 7 d. įsakymu Nr. B1-558 „Dėl šalutinių gyvūninių produktų ir perdirbtų šalutinių gyvūninių produktų bei gaišenų važtaraščių formų, jų pildymo nurodymų patvirtinimo“, išdavimo dienos įvesti į Ūkinių gyvūnų registrą duomenis, nustatytus Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos apraše, patvirtintame Lietuvos Respublikos žemės ūkio ministro 2003 m. birželio 16 d. įsakymu Nr. 3D-234 „Dėl Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašo patvirtinimo“;
.  įmonės apskaitą tvarkyti pagal 34 verslo apskaitos standarto „Segmentų atskleidimas finansinėje atskaitomybėje“ reikalavimus, t. y. įmonės apskaitos sistemoje atskirai apskaityti pajamas, sąnaudas, turtą ir įsipareigojimus, kurie susiję su valstybės remiama 1 ir 2 kategorijų (kiekvienos kategorijos atskirai) ŠGP šalinimo ir naikinimo paslaugos teikimo veikla pagal ŠGP tvarkytojo patvirtintą sąnaudų ir pajamų atskyrimo ir paskirstymo metodiką; 
. viešai skelbti savo įmonės svetainėje vadovo ar kito įgalioto asmens patvirtintą paslaugos kainą už vienos tonos 1 ir 2 kategorijų ŠGP šalinimą ir naikinimą (Eur/t), nurodydamas pagalbos lėšomis kompensuojamą paslaugos už 1 ir 2 kategorijų ŠGP šalinimą ir naikinimą kainą ir priemokos dydį, suderintą su Centru;
. įsitikinti, kad ŠGP turėtojai atitinka taisyklių IV skyriuje nustatytus reikalavimus;
. keičiantis ŠGP tvarkytojo rekvizitams, atsiskaitomųjų sąskaitų numeriams ar esant kitiems mažai reikšmingiems paraiškoje nurodytų duomenų pakeitimams, apie tai raštu informuoti Agentūrą;
. nedelsiant, bet ne vėliau kaip per 3 d. d., raštu pranešti Agentūrai apie taisyklių 17.1 papunktyje nurodytų dokumentų ir (arba) 17.3 papunktyje nurodytų duomenų pasikeitimus;
. užtikrinti 1 ir 2 kategorijų ŠGP pašalinamą ir sunaikinimą iš ŠGP turėtojo; 
. užtikrinti, kad ūkinio gyvūno gaišena (ŠGP) būtų pasverta ŠGP turėtojo laikymo (buvimo) vietoje ir gaišenos svoris (kg) būtų įrašytas į Gaišenos važtaraštį bei patvirtintas ŠGP turėtojo ir gaišenų vežėjo parašais. 
. ŠGP tvarkytojas  ne vėliau kaip iki einamųjų metų gegužės 31 d. privalo Centrui pateikti visą šių taisyklių 8 priede nustatytą informaciją. 

. Vadovaujantis Reglamento (ES) Nr. 2022/2472 27 straipsnio 4 dalimi, pagalba ŠGP turėtojui skiriama natūra, o valstybės pagalbos lėšos išmokamos kaip patirtų išlaidų už 1 ir 2 kategorijų ŠGP šalinimą ir naikinimą kompensacija (toliau – kompensacija) ŠGP tvarkytojui. 
. Pagal šių taisyklių reikalavimus pretenduojantis gauti kompensaciją už ŠGP pašalinimą ir sunaikinimą  ŠGP tvarkytojas turi Agentūrai pateikti paraišką (4 priedas), užpildytą kompiuteriu, lietuvių kalba ir pasirašytą ŠGP tvarkytojo vadovo ar vadovo įgalioto asmens, bei paraiškoje nurodytus dokumentus.
. Užpildyta paraiška ir pridedami dokumentai  pateikiami vienu iš būdų:
. asmeniškai arba per įgaliotą asmenį, arba atsiunčiami per kurjerį, arba paštu registruota pašto siunta Agentūrai (adresas: Blindžių g. 17, 08111 Vilnius);
. elektronine forma, pateikiant užpildytus dokumentus (suformuotus į bylą ir sunumeruotus PDF formatu) ir paraiškos formą (doc arba docx formatu). Šiuo būdu teikiami dokumentai turi būti pasirašyti kvalifikuotu elektroniniu parašu arba suformuoti elektroninėmis priemonėmis, kurios leidžia užtikrinti teksto vientisumą ir nepakeičiamumą, ir pateikiami Agentūrai el. p. dokumentai@nma.lt.
. Agentūra:
. priėmusi paraišką, per 20 darbo dienų įvertina, ar ŠGP tvarkytojas atitinka taisyklių 17.1 ir 17.3 papunkčių reikalavimus. Į paraiškos vertinimo terminą neįskaičiuojamas paklausimų ŠGP tvarkytojui, prašymo dėl papildomos informacijos pateikimo ir atsakymo gavimo terminas. Siunčiant paklausimus ŠGP tvarkytojui, laiškas laikomas įteiktu praėjus 2 darbo dienoms po jo išsiuntimo paštu arba išsiuntimo dieną, kai paklausimas siunčiamas elektroniniu paštu ar per informacines sistemas, jeigu asmuo sutiko, kad informacija jam bus teikiama tokiu būdu. Agentūra turi teisę paprašyti ŠGP tvarkytojo pateikti papildomų duomenų, susijusių su teikiama paraiška. Jeigu ŠGP tvarkytojas per Agentūros nustatytą laiką nepateikia prašomų papildomų duomenų, Agentūra paraišką atmeta ir raštu informuoja ŠGP tvarkytoją apie jo netinkamumą, nurodydama paraiškos atmetimo priežastis;
. dėl ŠGP tvarkytojo tinkamumo gauti kompensaciją raštu informuoja ŠGP tvarkytoją ir Ministeriją;
. savo nustatyta tvarka pagalbos teikimo laikotarpiu tikrina tinkamais pripažintų ŠGP tvarkytojų atitiktį  taisyklių 17.1 ir 17.3 papunkčių reikalavimams.
. Tinkamu gauti kompensaciją pripažintas ŠGP tvarkytojas, patyręs ŠGP šalinimo ir naikinimo išlaidų, iki kiekvieno mėnesio 10 dienos Agentūrai per ŽŪMIS informacinę sistemą arba el. p. nacparama@nma.lt pateikia Pažymą apie lėšų poreikį (5 priedas) už praėjusį mėnesį pašalintus ir sunaikintus ŠGP kiekius ir Pašalintų ir sunaikintų gyvūnų ataskaitinio mėnesio suvestinę (6 priedas) (Excel formatu). Pažymos apie lėšų poreikį ir Pašalintų ir sunaikintų gyvūnų ataskaitinio mėnesio suvestinės duomenys turi sutapti. 
. Agentūra, gavusi taisyklių  23 punkte nurodytus dokumentus iš ŠGP tvarkytojų (taisyklių 5, 6 priedai):
. įsitikina, ar ŠGP tvarkytojas užtikrina 1 ir 2 kategorijų ŠGP pašalinimą ir sunaikinimą iš ŠGP turėtojo;
. gavusi iš Centro informaciją įsitikina, ar ŠGP tvarkytojas viešai skelbia  šių taisyklių 17.8 papunktyje nurodytą informaciją; 
.  atrankos būdu atsirenka ir per 15 darbo dienų patikrina ne mažiau kaip 5 proc. Pašalintų ir sunaikintų gyvūnų ataskaitinio mėnesio suvestinėje nurodytų duomenų, juos lygindama su Ūkinių gyvūnų registro (toliau – ŪGR) duomenimis; 
. siekdama įsitikinti, kad iš ŠGP turėtojo pašalinti ir sunaikinti 2 kategorijos ŠGP priskiriamų bandomis registruotų ŪGR ūkinių gyvūnų (kiaulių ir paukščių) gaišenų kiekiai (vnt.) ir svoriai (kg) atitinka gaišenų, priskiriamų 2 kategorijos ŠGP, už kurių sunaikinimą ŠGP turėtojas  sumokėjo 25 proc. sunaikinimo paslaugos kainos, kiekius ir svorius, paprašo ŠGP tvarkytojo pateikti dokumentus, patvirtinančius, kad ŠGP turėtojas apmokėjo ar įsipareigojo per nurodytą sąskaitoje faktūroje terminą apmokėti ŠGP tvarkytojui 25 proc. 2 kategorijos ŠGP sunaikinimo išlaidų; 
. nustačiusi duomenų neatitiktį, gali pareikalauti iš ŠGP tvarkytojų ir (arba) ŠGP turėtojų papildomų dokumentų ir (arba) informacijos, susijusios su kompensacijos ir (arba) pagalbos teikimu, o pastarieji privalo pateikti dokumentus ir (arba) informaciją per 10 darbo dienų nuo paklausimo, išsiųsto el. paštu arba registruotu paštu, gavimo dienos. Informacijos ir (arba) dokumentų pateikimo terminas gali būti pratęstas gavus rašytinį prašymą ir paaiškinimą dėl termino pratęsimo. Jei prašomos informacijos ir (arba) dokumentų negauta, duomenis Agentūra vertina toliau pagal turimus duomenis. Tuo atveju, jeigu ŠGP turėtojas per ŠGP tvarkytojo nustatytą terminą nesumokėjo ŠGP tvarkytojui 25 proc. 2 kategorijos ŠGP sunaikinimo paslaugos kainos ar sumokėjo mažiau, negu 25 proc. 2 kategorijos ŠGP sunaikinimo paslaugos kainos, Agentūra pagalbos už šio ŠGP turėtojo 2 kategorijos ŠGP pašalinimą ir sunaikinimą ŠGP tvarkytojui nemoka arba  išmoka tik pagalbos dalį, proporcingą ŠGP turėtojo faktiškai sumokėtai 2 kategorijos ŠGP sunaikinimo paslaugos kainos dalies (25 proc.) daliai;
. jeigu vertinant pateiktus dokumentus kyla įtarimų, kad dokumentuose pateikta netiksli, neišsami ar klaidinanti informacija, gali būti atlikta patikra vietoje arba taikomi kiti teisės aktuose nustatyti kontrolės būdai;
. atsižvelgdama į Centro nustatytus ŠGP tvarkytojo pažeidimus, nurodytus taisyklių 31.1 ir 31.2 papunkčiuose, bei į VMVT nustatytus ŠGP tvarkytojo pažeidimus, nurodytus taisyklių 31.4 ir 31.5 papunkčiuose, ir įvertinusi ŠGP tvarkytojų bei ŠGP turėtojų pateiktus dokumentus, apskaičiuoja mokėtiną lėšų sumą, priima sprendimą dėl pagalbos suteikimo, užsako lėšas ir išmoka jas ŠGP tvarkytojams Bendrosiose administravimo taisyklėse nustatyta tvarka;
. vadovaudamasi Suteiktos valstybės pagalbos ir nereikšmingos (de minimis) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (de minimis) pagalbos registro nuostatų patvirtinimo“ (toliau – Registro nuostatai), per Registro nuostatuose nustatytą terminą pateikia Suteiktos valstybės pagalbos ir nereikšmingos (de minimis) pagalbos registrui (toliau – Registras) duomenis apie ŠGP turėtojams skirtą pagalbą (tuo atveju, kai pagalba išmokama dalimis, nurodoma diskontuota skirtos pagalbos vertė). Registrui pateikti duomenys apie skirtą pagalbą tikslinami Registro nuostatuose nustatyta tvarka ir terminais;
. ne vėliau kaip per 10 darbo dienų nuo pagalbos suteikimo dienos pateikia Ministerijai  Reglamento (ES) Nr. 2022/2472 III priede nurodytą informaciją apie suteiktą pagalbą tuo atveju, jei vienam ŠGP turėtojui skirta individuali pagalba (t. y. tam pačiam ŠGP turėtojui ir tam pačiam projektui arba veiklai skiriama pagalba, net jeigu ji skirta kelių sprendimų pagrindu ir (arba) pagal skirtingas pagalbos priemones) viršija Reglamento (ES) Nr. 2022/2472 9 straipsnio 1 dalies c punkte i papunktyje nurodytą 10 000 Eur ribą;
. iki kiekvienų metų sausio 10 d. Ministerijai pateikia informaciją apie per praėjusius metus skirtą pagalbą už 1 ir 2 kategorijos ŠGP šalinimą ir naikinimą pagal pridedamą lentelę (7 priedas). 
. VMVT ne vėliau kaip per 10 darbo dienų nuo pažeidimo, nurodyto taisyklių 31.4 ir (arba) 31.5 papunkčiuose, nustatymo fakto pateikia Agentūrai patikrinimo duomenis. 
. Ministerija ne vėliau kaip per šešis mėnesius nuo pagalbos suteikimo taisyklių 24.8 papunktyje nurodytu atveju dienos pateikia informaciją apie suteiktą pagalbą į Europos Komisijos Valstybės pagalbos skaidrumo svetainę. 
. Atsiskaityti su ŠGP tvarkytojais taikomas išlaidų kompensavimo su avanso mokėjimu būdas. Avanso dydis – 70 proc. ataskaitinio mėnesio pagalbos sumos. Avansas neskaičiuojamas nuo ataskaitinio mėnesio pagalbos sumos, išmokėtos kompensuojant ŠGP pašalinimo ir sunaikinimo išlaidas, patirtas dėl ekstremalios situacijos ar užkrečiamųjų gyvūnų ligų protrūkio židinyje likvidavimo. 
. Vadovaujantis reglamento (ES) Nr. 2022/2472 7 straipsnio 5 dalies nuostatomis, ateityje mokėtina pagalba, įskaitant keliomis dalimis išmokamą pagalbą, diskontuojama  iki suteikimo momentu esamos jos vertės. Diskontuota pagalbos vertė apskaičiuojama pagal Valstybės pagalbos ar nereikšmingos (de minimis) pagalbos sumos (eurais) per visą pagalbos mokėjimo laikotarpį apskaičiavimo tvarką, nurodytą Bendrųjų administravimo taisyklių 3 priede. 
. Tuo atveju, kai avansu gautų lėšų suma yra didesnė nei po Agentūros atlikto patikrinimo apskaičiuota ataskaitinio mėnesio mokėtina suma, ŠGP tvarkytojas, gavęs Agentūros reikalavimą (raštą, pranešimą) dėl permokėtos kompensacijos, kuri negali būti įskaityta kaip einamaisiais metais teikiama kompensacijos suma, per nurodytą terminą grąžina Agentūrai jam permokėtą kompensacijos dalį.
. Privalomos grąžinti lėšos, kurios buvo išmokėtos ir (arba) panaudotos pažeidžiant teisės aktus, ir su minėtomis lėšomis susijusios palūkanos,  administruojamos vadovaujantis Lietuvos Respublikos konkurencijos įstatymo 551 straipsniu ir (ar) Grąžintinų lėšų, susidariusių įgyvendinant valstybės pagalbos žemės ūkiui, žuvininkystei ir kaimo plėtrai ir kitas iš valstybės biudžeto lėšų finansuojamas priemones, administravimo taisyklių, patvirtintų Lietuvos Respublikos žemės ūkio ministro 2011 m. liepos 13 d. įsakymu Nr. 3D-750 „Dėl Grąžintinų lėšų, susidariusių įgyvendinant valstybės pagalbos žemės ūkiui, žuvininkystei ir kaimo plėtrai ir kitas iš valstybės biudžeto lėšų finansuojamas priemones, administravimo taisyklių patvirtinimo“, nustatyta tvarka.
. ŠGP tvarkytojui pažeidus taisyklių reikalavimus, taikomos sankcijos. Jeigu ŠGP tvarkytojas:
. iki gegužės 31 d. nepateikė Centrui taisyklių 8 priedo 2 punkte nurodytos informacijos, ŠGP tvarkytojui mažinama 10 proc. prašoma kompensacijos suma už birželio mėnesį, kurį buvo nustatytas pažeidimo faktas, ir sankcija taikoma kiekvieną kitą mėnesį iki tol, kol Centrui bus pateikta kokybiška ŠGP šalinimo ir naikinimo sąnaudų dydžiams apskaičiuoti tinkama informacija;
. iki gegužės 31 d. pateikė Centrui taisyklių 8 priedo 2 punkte nurodytą informaciją, kurią įvertinęs Centras informavo ŠGP tvarkytoją, kad informacija nekokybiška ir netinkama Centrui apskaičiuoti  ŠGP šalinimo ir naikinimo sąnaudų dydžius, ir iki liepos mėnesio pabaigos pateiktos informacijos nepatikslino, ŠGP tvarkytojui mažinama 10 proc. prašoma kompensacijos suma už liepos mėnesį ir sankcija taikoma kiekvieną mėnesį iki tol, kol Centrui bus pateikta visa būtina kokybiška papildoma informacija ŠGP šalinimo ir naikinimo sąnaudų dydžiams apskaičiuoti;
. netvarkė įmonės apskaitos pagal 34 verslo apskaitos standartą, taikoma 30 proc. sankcija nuo gautos kompensacijos sumos už praėjusius kompensacijos gavimo metus, kuriais apskaita buvo tvarkoma netinkamai pagal Ministerijos Agentūrai pateiktą informaciją raštu;
. atsisakė surinkti ŠGP iš ŠGP turėtojo, taikoma 2 proc. sankcija nuo prašomos kompensacijos sumos už tą mėnesį, kurį buvo nustatytas pažeidimo faktas;
. nesilaikė taisyklių 17.4 papunkčio reikalavimų, taikoma 1 proc. sankcija nuo prašomos kompensacijos sumos už tą mėnesį, kurį buvo nustatytas pažeidimo faktas;
. apie taisyklių 17.1 ir 17.3 papunkčiuose nustatytų reikalavimų neatitikimus neinformavo 17.11 papunktyje nustatyta tvarka arba informavo, tačiau per 3 mėnesius nuo informavimo dienos neužtikrino atitikties taisyklių 17.1 ir 17.3 papunkčiuose nustatytiems reikalavimams, nuo taisyklių 17.1 ir 17.3 papunkčiuose nustatytų reikalavimų nesilaikymo datos netenka teisės gauti kompensacijų pagal taisykles;
. ŠGP tvarkytojui suderinus raštu su Centru ir patvirtinus priemoką už vienos tonos 1 ir 2 kategorijos ŠGP pašalinimą ir sunaikinimą (toliau – priemoka), bet viešai nepaskelbus įmonės svetainėje, ŠGP tvarkytojui taikoma 1 proc. sankcija nuo prašomos kompensacijos sumos už tą mėnesį, kurį buvo nustatytas pažeidimo faktas. Tuo atveju, kai ŠGP tvarkytojas nesuderino priemokos su Centru, bet taiko ŠGP turėtojui, kuris atitinka taisyklių 16 punkto nuostatas, ŠGP tvarkytojui pagalba už tą mėnesį mažinama 20 procentų, kai buvo nustatytas pažeidimo faktas, už antrą mėnesį – 50 procentų, trečią ir kitus pagalba nemokama iki tol, kol įmonė taikys nesuderintą raštu su Centru priemoką už 1 ir 2 kategorijos ŠGP sutvarkymą;
. nesilaikė 17.12 papunkčio reikalavimų, t. y.  neužtikrino 1 ir 2 kategorijų (t. y.  abiejų kategorijų) ŠGP pašalinimo ir sunaikinimo iš ŠGP turėtojų (pvz., ŠGP tvarkytojas pašalino ir sunaikino tik 2 kategorijos ŠGP), tokiu atveju ŠGP tvarkytojas netenka teisės gauti kompensacijos.
. ŠGP turėtojas, kuris nesilaikė taisyklių 16.3 papunktyje nurodytos sąlygos, t. y. dėl to paties ŠGP pašalinimo ir sunaikinimo pateikė užsakymą daugiau nei vienam ŠGP tvarkytojui, o pasinaudojo tik vieno, anksčiau atvykusio, ŠGP tvarkytojo teikiamomis paslaugomis, privalo atlyginti kito ŠGP tvarkytojo patirtas transporto išlaidas. 

 SKYRIUS


. Už paraiškoje nurodytų ir kitų teikiamų duomenų, siekiant gauti kompensaciją ir pagalbą, teisingumą, taip pat už ŠGP tvarkytojo ar ŠGP turėtojo patalpose / teritorijoje atliekamos patikros metu pateiktos informacijos teisingumą atitinkamai atsako ŠGP turėtojas ir ŠGP tvarkytojas.
. Už paraiškų administravimą (už paraiškų priėmimą ir vertinimą), ŠGP tvarkytojų, pateikusių paraiškas, informavimą dėl tinkamumo / netinkamumo gauti valstybės pagalbą atsako Agentūra.
. Už teisingą lėšų apskaitą ir išmokėjimą pagal ŠGP tvarkytojo pateiktas pažymas, už duomenų apie suteiktą valstybės pagalbą pateikimą į Registrą bei už informacijos apie skirtą valstybės pagalbą už 1 ir 2 kategorijų ŠGP šalinimą ir naikinimą pateikimą Ministerijai atsako Agentūra. 
. Už pranešimo dėl laiku nepašalintų ŠGP pateikimą VMVT atsako ŠGP turėtojas.
. Už taisyklių 25 punkte nurodytų duomenų pateikimą Agentūrai atsako VMVT.

 SKYRIUS


. Kompetentingos institucijos turi teisę atlikti ŠGP tvarkytojo patikrą, siekdamos išsiaiškinti, kaip panaudojamos valstybės biudžeto lėšos. 
. ŠGP tvarkytojai privalo ne trumpiau kaip 10 (dešimt) metų nuo paskutinės pažymos apie lėšų poreikį pateikimo dienos saugoti visą su pagalbos už ŠGP šalinimą ir naikinimą skyrimu susijusią informaciją ir dokumentus.
. Agentūra  privalo ne trumpiau kaip 10 (dešimt) metų nuo paskutinės pagalbos suteikimo dienos saugoti visą su pagalbos už ŠGP šalinimą ir naikinimą teikimu susijusią informaciją ir dokumentus.
. Informacija apie ŠGP turėtojus ir jiems skirtą pagalbą viešinama Bendrosiose administravimo taisyklėse nustatyta tvarka.
. ŠGP tvarkytojas ir ŠGP turėtojas, gavę pagalbą neteisėtai, ir asmenys, prisidėję prie neteisėto pagalbos gavimo (ŠGP tvarkytojų pateiktuose prašymuose sąmoningai patvirtinę klaidingus duomenis), atsako Lietuvos Respublikos įstatymų nustatyta tvarka. 
. Asmenys, pažeidę šių taisyklių reikalavimus, atsako teisės aktų nustatyta tvarka. 
__________________________

Pakeitimai:

1.

                    Lietuvos Respublikos žemės ūkio ministerija, Įsakymas
                
Nr. 3D-346,
2007-07-13,
Žin., 2007, Nr.
80-3288 (2007-07-19); Žin., 2007, Nr.
81-0 (2007-07-21), i. k. 1072330ISAK003D-346                
Dėl žemės ūkio ministro 2007 m. balandžio 13 d. įsakymo Nr. 3D-162 "Dėl Paramos teikimo už šalutinių gyvūninių produktų, neskirtų vartoti žmonėms, pašalinimą ir sunaikinimą taisyklių patvirtinimo ir žemės ūkio ministro 2006 m. gegužės 26 d. įsakymo Nr. 3D-217 bei žemės ūkio ministro 2006 m. spalio 3 d. įsakymo Nr. 3D-385 pripažinimo netekusiais galios" pakeitimo

2.

                    Lietuvos Respublikos žemės ūkio ministerija, Įsakymas
                
Nr. 3D-179,
2008-03-31,
Žin., 2008, Nr.
41-1524 (2008-04-10), i. k. 1082330ISAK003D-179                
Dėl žemės ūkio ministro 2007 m. balandžio 13 d. įsakymo Nr. 3D-162 "Dėl Paramos teikimo už šalutinių gyvūninių produktų, neskirtų vartoti žmonėms, pašalinimą ir sunaikinimą taisyklių patvirtinimo ir žemės ūkio ministro 2006 m. gegužės 26 d. įsakymo Nr. 3D-217 bei žemės ūkio ministro 2006 m. spalio 3 d. įsakymo Nr. 3D-385 pripažinimo netekusiais galios" pakeitimo

3.

                    Lietuvos Respublikos žemės ūkio ministerija, Įsakymas
                
Nr. 3D-815,
2009-10-29,
Žin., 2009, Nr.
131-5705 (2009-11-03); Žin., 2009, Nr.
146-0 (2009-12-10), i. k. 1092330ISAK003D-815                
Dėl žemės ūkio ministro 2007 m. balandžio 13 d. įsakymo Nr. 3D-162 "Dėl Paramos teikimo už šalutinių gyvūninių produktų, neskirtų vartoti žmonėms, pašalinimą ir sunaikinimą taisyklių patvirtinimo ir žemės ūkio ministro 2006 m. gegužės 26 d. įsakymo Nr. 3D-217 bei žemės ūkio ministro 2006 m. spalio 3 d. įsakymo Nr. 3D-385 pripažinimo netekusiais galios" pakeitimo

4.

                    Lietuvos Respublikos žemės ūkio ministerija, Įsakymas
                
Nr. 3D-186,
2010-03-01,
Žin., 2010, Nr.
27-1253 (2010-03-06), i. k. 1102330ISAK003D-186                
Dėl žemės ūkio ministro 2007 m. balandžio 13 d. įsakymo Nr. 3D-162 "Dėl Paramos teikimo už šalutinių gyvūninių produktų, neskirtų vartoti žmonėms, pašalinimą ir sunaikinimą taisyklių patvirtinimo ir žemės ūkio ministro 2006 m. gegužės 26 d. įsakymo Nr. 3D-217 bei žemės ūkio ministro 2009 m. spalio 29 d. įsakymo Nr. 3D-815 pripažinimo netekusiais galios" pakeitimo

5.

                    Lietuvos Respublikos žemės ūkio ministerija, Įsakymas
                
Nr. 3D-540,
2010-06-04,
Žin., 2010, Nr.
68-3416 (2010-06-12), i. k. 1102330ISAK003D-540                
Dėl žemės ūkio ministro 2007 m. balandžio 13 d. įsakymo Nr. 3D-162 "Dėl Paramos teikimo už šalutinių gyvūninių produktų, neskirtų vartoti žmonėms, pašalinimą ir sunaikinimą taisyklių patvirtinimo ir žemės ūkio ministro 2006 m. gegužės 26 d. įsakymo Nr. 3D-217 bei žemės ūkio ministro 2006 m. spalio 3 d. įsakymo Nr. 3D-385 pripažinimo netekusiais galios" pakeitimo

6.

                    Lietuvos Respublikos žemės ūkio ministerija, Įsakymas
                
Nr. 3D-816,
2010-09-09,
Žin., 2010, Nr.
107-5544 (2010-09-11), i. k. 1102330ISAK003D-816                
Dėl žemės ūkio ministro 2007 m. balandžio 13 d. įsakymo Nr. 3D-162 "Dėl Paramos teikimo už šalutinių gyvūninių produktų, neskirtų vartoti žmonėms, pašalinimą ir sunaikinimą taisyklių patvirtinimo ir žemės ūkio ministro 2006 m. gegužės 26 d. įsakymo Nr. 3D-217 bei žemės ūkio ministro 2006 m. spalio 3 d. įsakymo Nr. 3D-385 pripažinimo netekusiais galios" pakeitimo

7.

                    Lietuvos Respublikos žemės ūkio ministerija, Įsakymas
                
Nr. 3D-653,
2011-08-25,
Žin., 2011, Nr.
106-5007 (2011-08-27), i. k. 1112330ISAK003D-653                
Dėl žemės ūkio ministro 2007 m. balandžio 13 d. įsakymo Nr. 3D-162 "Dėl Paramos teikimo už šalutinių gyvūninių produktų, neskirtų vartoti žmonėms, pašalinimą ir sunaikinimą taisyklių patvirtinimo ir žemės ūkio ministro 2006 m. gegužės 26 d. įsakymo Nr. 3D-217 bei žemės ūkio ministro 2006 m. spalio 3 d. įsakymo Nr. 3D-385 pripažinimo netekusiais galios" pakeitimo

8.

                    Lietuvos Respublikos žemės ūkio ministerija, Įsakymas
                
Nr. 3D-947,
2011-12-27,
Žin., 2011, Nr.
162-7719 (2011-12-30), i. k. 1112330ISAK003D-947                
Dėl žemės ūkio ministro 2007 m. balandžio 13 d. įsakymo Nr. 3D-162 "Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo" pakeitimo

9.

                    Lietuvos Respublikos žemės ūkio ministerija, Įsakymas
                
Nr. 3D-174,
2012-03-16,
Žin., 2012, Nr.
34-1640 (2012-03-22), i. k. 1122330ISAK003D-174                
Dėl žemės ūkio ministro 2007 m. balandžio 13 d. įsakymo Nr. 3D-162 "Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo" pakeitimo

10.

                    Lietuvos Respublikos žemės ūkio ministerija, Įsakymas
                
Nr. 3D-428,
2012-06-15,
Žin., 2012, Nr.
68-3517 (2012-06-19), i. k. 1122330ISAK003D-428                
Dėl žemės ūkio ministro 2007 m. balandžio 13 d. įsakymo Nr. 3D-162 "Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo" pakeitimo

11.

                    Lietuvos Respublikos žemės ūkio ministerija, Įsakymas
                
Nr. 3D-497,
2013-07-11,
Žin., 2013, Nr.
77-3890 (2013-07-18), i. k. 1132330ISAK003D-497                
Dėl žemės ūkio ministro 2007 m. balandžio 13 d. įsakymo Nr. 3D-162 "Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo" pakeitimo

12.

                    Lietuvos Respublikos žemės ūkio ministerija, Įsakymas
                
Nr. 3D-25,
2015-01-14,
paskelbta TAR 2015-01-14, i. k. 2015-00622                
Dėl žemės ūkio ministro 2007 m. balandžio 13 d. įsakymo Nr. 3D-162 ,,Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo

13.

                    Lietuvos Respublikos žemės ūkio ministerija, Įsakymas
                
Nr. 3D-242,
2015-03-31,
paskelbta TAR 2015-04-01, i. k. 2015-04874                
Dėl žemės ūkio ministro 2007 m. balandžio 13 d. įsakymo Nr. 3D-162 ,,Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo

14.

                    Lietuvos Respublikos žemės ūkio ministerija, Įsakymas
                
Nr. 3D-616,
2019-11-11,
paskelbta TAR 2019-11-12, i. k. 2019-18071                
Dėl žemės ūkio ministro 2007 m. balandžio 13 d. įsakymo Nr. 3D-162 „Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo

15.

                    Lietuvos Respublikos žemės ūkio ministerija, Įsakymas
                
Nr. 3D-109,
2020-02-19,
paskelbta TAR 2020-02-19, i. k. 2020-03595                
Dėl žemės ūkio ministro 2007 m. balandžio 13 d. įsakymo Nr. 3D-162 „Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo

16.

                    Lietuvos Respublikos žemės ūkio ministerija, Įsakymas
                
Nr. 3D-333,
2020-04-28,
paskelbta TAR 2020-04-28, i. k. 2020-08880                
Dėl žemės ūkio ministro 2007 m. balandžio 13 d. įsakymo Nr. 3D-162 „Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo

17.

                    Lietuvos Respublikos žemės ūkio ministerija, Įsakymas
                
Nr. 3D-562,
2020-07-29,
paskelbta TAR 2020-07-29, i. k. 2020-16562                
Dėl žemės ūkio ministro 2007 m. balandžio 13 d. įsakymo Nr. 3D-162 „Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo

18.

                    Lietuvos Respublikos žemės ūkio ministerija, Įsakymas
                
Nr. 3D-654,
2021-10-18,
paskelbta TAR 2021-10-18, i. k. 2021-21766                
Dėl žemės ūkio ministro 2007 m. balandžio 13 d. įsakymo Nr. 3D-162 „Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo

19.

                    Lietuvos Respublikos žemės ūkio ministerija, Įsakymas
                
Nr. 3D-244,
2023-04-12,
paskelbta TAR 2023-04-12, i. k. 2023-06999                
Dėl žemės ūkio ministro 2007 m. balandžio 13 d. įsakymo Nr. 3D-162 „Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo

20.

                    Lietuvos Respublikos žemės ūkio ministerija, Įsakymas
                
Nr. 3D-428,
2024-05-28,
paskelbta TAR 2024-05-28, i. k. 2024-09548                
Dėl žemės ūkio ministro 2007 m. balandžio 13 d. įsakymo Nr. 3D-162 „Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo

21.

                    Lietuvos Respublikos žemės ūkio ministerija, Įsakymas
                
Nr. 3D-812,
2024-11-29,
paskelbta TAR 2024-11-29, i. k. 2024-20944                
Dėl žemės ūkio ministro 2007 m. balandžio 13 d. įsakymo Nr. 3D-162 „Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo

22.

                    Lietuvos Respublikos žemės ūkio ministerija, Įsakymas
                
Nr. 3D-851,
2024-12-31,
paskelbta TAR 2024-12-31, i. k. 2024-23571                
Dėl žemės ūkio ministro 2007 m. balandžio 13 d. įsakymo Nr. 3D-162 „Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo

23.

                    Lietuvos Respublikos žemės ūkio ministerija, Įsakymas
                
Nr. 3D-573,
2025-11-13,
paskelbta TAR 2025-11-13, i. k. 2025-18995                
Dėl žemės ūkio ministro 2007 m. balandžio 13 d. įsakymo Nr. 3D-162 „Dėl Valstybės pagalbos teikimo už šalutinių gyvūninių produktų, neskirtų vartoti žmonėms, šalinimą ir naikinimą taisyklių patvirtinimo“ pakeitimo





